**4. ADVENTNA NEDELJA, 22. DECEMBER 2024**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA NEDELJA | 23.12.  24.12.  25.12.  26.12.  27.12.  28.12.  29.12. | sv. JANEZ KANCIJ, duhovnik  ADAM in EVA, prastarši, PRVI SVETI VEČER  BOŽIČ – GOSPODOVO ROJSTVO  sv. ŠTEFAN, prvi mučenec, praznik; DAN SAMOSTOJNOSTI  sv. JANEZ, apostol in evangelist  NEDOLŽNI OTROCI, mučenci, praznik  sv. TOMAŽ BECKET, škof in mučenec |

**Danes teden: SVETA DRUŽINA, praznik, ZAČETEK SVETEGA LETA 2025**

Evangeljski utrinek na Božič – dnevna maša:

Na dnu adventa sem našla »jeruzalemske razvaline«, kako v temi kličejo po luči. S teh razvalin se v božično jutro razlega vriskanje stražarjev. Resnična luč, ki razsvetljuje vsakega človeka, je prišla na svet. Ni le abstraktna ideja ali prispodoba, ampak oseba - Jezus Kristus. Prišel je, da bi bil z nami. S tistim, ki ga sprejme. Kaj pomeni sprejeti tebe, Detece? Pomeni pustiti, da luč vse presvetli in se odreči vsakršni temi. Pomeni verovati in zaupati Besedi, spoznavati njeno moč, častiti njeno veličastvo, ljubeče z njo deliti svoj čas in svoj prostor. Pomeni prejeti poslanstvo: za Življenje pričevati z življenjem ter za ceno lastnega življenja. Vse ali nič.

**V torek zvečer je prvi sveti večer, zato po stari krščanski navadi pokadite in pokropite svoje domove in molite rožne vence.**

**Na Božič bo pred polnočnico kratka božičnica. Druga maša na Božič bo ob 10. uri. Po maši bo darovanje za oba duhovnika.**

**V četrtek obhajamo god svetega Štefana, prvega mučenca. Ta dan praznujemo tudi državni praznik Dan samostojnosti** **in enotnosti. Pri maši je običajni blagoslov soli, ki jo navadno primešamo krmi za živino. Po maši se bo pričela Trikraljevska akcija, kjer bodo koledniki obiskali in blagoslovili naše domove.**

**V nedeljo praznujemo slovesni praznik Svete Družine. Pri maši je blagoslov otrok. Na to nedeljo se v ljubljanski nadškofiji pričenja Sveto leto 2025. Geslo jubilejnega leta je: »Jubilej 2025 – Romarji upanja«. Svetoletne cerkve bodo: stolnica svetega Nikolaja v Ljubljani, bazilika Marije Pomagaj na Brezjah in bazilika Žalostne Matere Božje v Stični. V ljubljanski stolnici bo na praznik slovesna maša ob 16. uri s somaševanjem duhovnikov in ob udeležbi vernikov.**

**Oba duhovnika želiva vsem faranom in farankam mirne in blagoslovljene božične in novoletne paznike, da bi jih lepo praznovali v krogu družine, prijateljev ter sorodnikov.**

Svete maše:

**NEDELJA, 22. 12. ob 9 h + Gantar, Žirovski vrh 4**

**BOŽIČ, 25. 12. ob 00 h + Žakljevi, Hlevni vrh**

**ob 10 h + Maganovi, Lavrovec 2**

**SVETI ŠTEFAN, 26. 12. ob 10 h + Leopold Žust, Vrh**

**SOBOTA, 28. 12. ob 9 h + Jereb in Justin, Hlevni vrh 3 a**

**NEDELJA 29. 12. ob 9 h za blagoslov in varstvo v družini**